da en en en fr de da id da sv da da da da da sv nb da da da da da da da da da nb da da da da da en en
Førsteårs dreng på dispensation scorede i alt 133 i en seniorweekend og tog 4 gærder - Svanholm Cricketklub
Torsdag d. 28. juni 2018 kl. 12:11 af Henrik Pfaff
Uanset at 1. holdet vandt en pligtsejr over Esbjerg, så var weekendens højdepunkt drengespiller Lucky Ali
Om lørdagen lavede han 52 not out i en 3.divisionskamp på Kløvermarken mod APM og om søndagen, hvor han havde fået dispensation til at spille på vort 2. hold i 1. division (han er et år for ung) , producerede denne venstrehåndsspiller som åbningsgærde imponerende 81 på 115 bolde mod Soranerne. Og så kan i øvrigt også kaste venstrearmsspin
Lucky lever op tit navn ved at have fået et stort talent og en cricketinteresse , men det er først og fremmest vilje, men han kommer ikke sovende til det. Må bruge to timer i bus frem og tilbage eller hen ved 10 timer om ugen for at komme til træning og kamp.
Når han ikke træner hjælper han til i familiens pizzeria.
Banen, han spillede på i lørdags, var lige hans smag. Svanholm Park ligner en ørken og selvom han ikke har de store kræfter – han er ung og spinkel – kunne han få en masse ud af sit repertoire. Det er ikke fuldt udviklet, så modstanderne må frygte, hvad det kan blive til.
Så tager vi kampene i kronologisk orden.
Esbjerg stilede op i optimistisk tilstand efter en sejr ugen før over Herning og et century på omkring 156 til Jacob Rubin.
Han generede også os med 46 og havde en åbningsstand sammen med Klokker, der slog Atta Ullah ind i eget gærde ved totalen 45. Men derefter var det en procession og ingen anden vestjyde nåede over 7.. Hamid Shah 5/25, Atta Ullah 4/26.
Esbjergs 106 passeredes stort set ved hjælp af Zishan Shah (55x) og Zameer Khan 31, som var den eneste vi mistede.
Luckys store dag i første 1. divisionskamp
Vores 2. hold og Soranerne deltes på Svanholm Parks ørken om 510 point fordelt med 283 til os og 227 til dem. Stor ros til anfører Raja Khan, der turde sende Lucky ind og åbne og syntes ubekymret om, at hans to første makkere var ude for 3.
Ind til ham kom Saud Munir med sin brækkede finger og sagde til Lucky ”tag det nu bare roligt”. Saud lavede 54, Saad Ahmad 83 og Lucky med blot en enkelt chance til keeperen 81 og ærgrede sig grusomt over at misse centuriet.
Lucky på vej ud efter sine 81
Holdkammeraterne Saad, Usman, Raja og Saud klapper Luckys 50 med Zishan Shahs ældste søn i forgrunden
Soranernes halvleg var kedsommelig at overvære. De blev hængende i alle 50 overe og scorede 227 for 9, men prøvede aldrig for alvor at satse. 3 gærder for 47 til Saud Munir.
Om lørdagen førte Lucky sig også frem da vores 3. hold, der fører 3. division øst, ligesom 2. holdet fører 1. division ikke havde besvær med APM (der står for AP Møller) på Kløvermarken. APM producerede 126 på de 25 overe, holdene var blevet enige om at spille. Lucky kan også kaste – venstrearmsspin og tog 4 gærder for 19. Bagefter lavede han 52 not out, da vi passerede for 3 gærder
Træerne vokser ikke ind i himlen.
Tirsdag spillede 1. holdet en T 20mod KB. Gærdeindsatsen var utilfredsstillende. Selvom vi havde en pragtfuldt spillende Rasheed Lewis (75 not out på 51 bolde) virkede de øvrige mere eller mindre som om de var på speed og smed gærderne væk, så vi endte med 135 for 6 , hvilket ganske åbenlyst ikke var nok på en lynhurtige bane. KB passerede for 5 gærder i den nittende over
Rasheed Lewis er der noget ved at fotografere med hans spektakulære drives.
Her et par stykker fra kampen mod Esbjerg